Source: https://beta.e-justice.europa.eu/19/SK/national_specialised_courts?action=printAll&clang=&useContId=68448
Timestamp: 2019-06-18 17:00:44+00:00
Document Index: 10062115

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd\n', 'súd ', 'súd ', 'súd ', 'súd ', 'súd\n']

Posledná aktualizácia: 15/09/2016
Špecializované súdy - Estónsko
V tejto časti nájdete informácie o správnych a špecializovaných súdoch v estónskej súdnej sústave.
Estónska ústava ustanovuje, že vytváranie špecializovaných súdov so špeciálnou jurisdikciou je možné upraviť zákonom. Vytváranie mimoriadnych súdov je zakázané.
V Estónsku zatiaľ neboli vytvorené žiadne špecializované súdy.
Najvyšší súd súbežne vykonáva funkcie súdu poslednej inštancie a ústavného súdu.
Najvyšší súd vykonáva tieto kompetencie ústavného súdu:
rozhoduje o žiadostiach o posúdenie ústavnosti všeobecne záväzných právnych aktov. Posudzuje aj ústavnosť odmietnutia schválenia takýchto aktov.
rozhoduje o žiadostiach o preskúmanie súladu medzinárodných zmlúv s Ústavou,
rozhoduje o žiadostiach o výklad Ústavy vo vzťahu k právu Európskej únie,
rozhoduje o žiadostiach a sťažnostiach proti rozhodnutiam Parlamentu, predsedníctva Parlamentu a prezidenta,
rozhoduje o žiadostiach o vyhlásenie člena Parlamentu, prezidenta republiky, justičného kancelára alebo generálneho audítora za nespôsobilého dlhodobo vykonávať svoje povinnosti,
rozhoduje o žiadostiach o ukončení mandátu člena Parlamentu,
rozhoduje o udelení súhlasu predsedovi Parlamentu, vystupujúcemu ako prezident republiky, na vyhlásenie mimoriadnych parlamentných volieb, alebo k odmietnutiu vyhlásenia zákona,
rozhoduje o žiadostiach o ukončenie činnosti politickej strany,
rozhoduje o sťažnostiach a protestoch proti rozhodnutiam a aktom volebných komisií.
Jednotlivci nemôžu podať žiadosť o ústavné preskúmanie.
Kontaktné údaje Najvyššieho súdu sú dostupné na webovej lokalite Najvyššieho súdu.
Preskúmanie ústavnosti je upravené v zákone o konaní o ochrane ústavnosti.
Správne súdy ako súdy prvého stupňa rozhodujú o správnych veciach. Fungujú ako nezávislé súdne orgány a len na prvom stupni.
O odvolaniach proti rozhodnutiam správnych súdov rozhodujú oblastné súdy ako súdy druhého stupňa.
Príslušnosť správnych súdov, postup podania žaloby a iné procesné pravidlá sú uvedené v správnom súdnom poriadku.
V Estónsku sú dva správne súdy – v Talline a Tartu.
Správne súdy sa delia na jednotlivé súdne pracoviská.
Správny súd v Talline tvoria:
súdne pracovisko v Tallinne,
súdne pracovisko v Pärnu.
Správny súd v Tartu tvoria:
súdne pracovisko v Tartu,
súdne pracovisko v Jõhvi.
V Estónsku sú dva druhostupňové oblastné súdy.
Špecializované súdy sú priestupkové súdy, obchodné súdy a správne súdy ako súdy prvého stupňa a Najvyšší priestupkový súd Chorvátskej republiky, Najvyšší obchodný súd Chorvátskej republiky a Najvyšší správny súd Chorvátskej republiky ako odvolacie súdy.
Rôzne oblasti správy súdnictva:
Priestupkové súdy – podľa zákona o súdoch (oblastiach a sídlach) bolo zriadených 61 priestupkových súdov. Priestupkové súdy rozhodujú na prvom stupni o priestupkoch týkajúcich sa bezpečnosti cestnej premávky, hospodárskych priestupkoch a priestupkoch týkajúcich sa verejného poriadku.
Zákon je stále účinný, ale 1. júla 2015 bude zrušený, keď nadobudnú účinnosť ustanovenia zákona o súdoch (oblastiach a sídlach) (OG 128/14).
Obchodné súdy – v Chorvátskej republike existuje sedem obchodných súdov (Záhreb, Split, Rijeka, Osijek, Bjelovar, Varaždin, Zadar), ktoré rozhodujú v sporoch medzi spoločnosťami, rozhodujú o návrhoch na založenie alebo zrušenie spoločností, vedú súdne registre spoločností, vykonávajú postupy súvisiace s uznávaním rozhodnutí zahraničných súdov a rozhodcovských rozsudkov v obchodných sporoch, vykonávajú konkurzné konania a poskytujú medzinárodnú právnu pomoc pri dokazovaní v obchodných veciach a pri iných činnostiach.
Správne súdy – v Chorvátskej republike existujú štyri správne súdy, a to v Záhrebe, Splite, Rijeke a Osijeku. Tieto súdy rozhodujú o žalobách proti jednotlivým rozhodnutiam verejnoprávnych subjektov, žalobách proti postupu verejnoprávnych subjektov, žalobách proti neprijatiu jednotlivých rozhodnutí a žalobách proti administratívnym dohodám a výkonu administratívnych dohôd.
Najvyšší priestupkový súd Chorvátskej republiky, Najvyšší obchodný súd Chorvátskej republiky a Najvyšší správny súd Chorvátskej republiky ako súdy druhého stupňa rozhodujú o odvolaniach proti rozhodnutiam priestupkových, obchodných a správnych súdov v Chorvátsku a sídlia v Záhrebe.
Priestupkové súdy
rozhodujú na prvom stupni o menej závažných trestných činoch okrem prípadov, keď má podľa zákona priestupkové konanie viesť iný orgán,
poskytujú medzinárodnú právnu pomoc v konaniach v rámci svojej právomoci a pri iných činnostiach stanovených zákonom.
Okrem právomoci na základe iných zákonov obchodné súdy:
konajú vo veciach registrácie a vedú súdne registre,
rozhodujú o zápisoch do registra lodí a jácht vo veciach delegovaných podľa námorného zákonníka do právomoci obchodných súdov, o obmedzení zodpovednosti majiteľov lodí a sťažnostiach proti konečnému rozdeleniu základu pre likvidáciu spoločnej havárie, pokiaľ v zákone nie je pre konkrétny druh veci uvedené inak,
rozhodujú o žiadostiach v súvislosti so založením, s prevádzkou a so zrušením spoločnosti,
rozhodujú v nesporových veciach predpísaných zákonom o spoločnostiach,
vykonávajú postupy uznávania rozhodnutí zahraničných súdov, ako aj rozhodcovských rozsudkov v obchodných sporoch,
zabezpečujú dôkazy pre konania, v ktorých majú právomoc,
ukladajú ochranné opatrenia v konaniach a vo vzťahu ku konaniam, v ktorých majú právomoc,
rozhodujú o návrhoch na začatie konkurzného konania a vykonávajú konkurzné konania,
poskytujú medzinárodnú právnu pomoc pri dokazovaní v obchodných veciach,
vykonávajú ďalšie činnosti stanovené v zákone.
Podotýkame, že 1. apríla 2015 vznikne nová sieť obecných a obchodných súdov zložená z 24 obecných súdov a ôsmich obchodných súdov. K 1. júlu 2015 vznikne nová sieť 22 priestupkových súdov. Tieto súdy sa riadia zákonom o súdoch (oblastiach a sídlach) (OG 128/14).
rozhodujú o žalobách proti jednotlivým rozhodnutiam verejnoprávnych subjektov,
rozhodujú o žalobách proti postupu verejnoprávnych orgánov,
rozhodujú o žalobách proti neprijatiu jednotlivých rozhodnutí a proti nekonaniu verejnoprávneho subjektu v zákonnej lehote,
rozhodujú o žalobách proti administratívnym dohodám a výkonu administratívnych dohôd,
rozhodujú v iných veciach predpísaných zákonom.
Správne súdy (180 Kb)
Najvyšší priestupkový súd
rozhoduje o odvolaniach proti rozhodnutiam priestupkových súdov a štátnych správnych orgánov rozhodujúcich v priestupkových konaniach prvého stupňa a o odvolaniach proti rozhodnutiam iných orgánov, keď je to predpísané konkrétnym zákonom,
rieši spory o právomoc medzi priestupkovými súdmi,
rozhoduje o mimoriadnych opravných prostriedkoch proti konečným a záväzným rozhodnutiam v súvislosti s trestným činom, keď je to predpísané konkrétnym zákonom,
vykonáva ďalšie činnosti stanovené v zákone.
Visoki prekršajni sud Republike Hrvatske (Najvyšší priestupkový súd Chorvátskej republiky)
rozhoduje o odvolaniach proti rozhodnutiam obchodných súdov na prvom stupni,
rieši spory o územnej právomoci medzi obchodnými súdmi a rozhoduje o prenose právomocí medzi obchodnými súdmi,
vykonáva ďalšie povinnosti stanovené v zákone.
Visoki trgovački sud Republike Hrvatske (Najvyšší obchodný súd Chorvátskej republiky)
rozhoduje o odvolaniach proti rozsudkom správnych súdov a proti rozhodnutiam, proti ktorým sa možno odvolať,
rozhoduje o zákonnosti všeobecných zákonov,
rozhoduje v sporoch o právomoc medzi správnymi súdmi,
rozhoduje v iných veciach predpísaných zákonom.
Visoki upravni sud Republike Hrvatske (Najvyšší správny súd Chorvátskej republiky)
Špecializované súdy - Lotyšsko
Špecializované súdy - Maďarsko
V tejto časti nájdete informácie o organizácii špecializovaných súdov na Malte.
Tento súd prejednáva odvolania týkajúce sa domnelého porušovania ľudských práv, výkladov Ústavy a neplatnosti zákonov.
Má výlučnú právomoc rozhodovať o otázkach týkajúcich sa členov Snemovne reprezentantov a vo veciach týkajúcich sa voľby členov do Snemovne reprezentantov, ktoré mu boli postúpené.
Predsedom senátu je predseda Ústavného súdu a tvoria ho ďalší dvaja sudcovia.
Tento tribunál prejednáva spory týkajúce sa nezákonnej výpovede a diskriminačného alebo iného nezákonného zaobchádzania na pracovisku.
Predsedá určený predseda.
Rada pre reguláciu nájmu prejednáva veci týkajúce sa zmien podmienok nájmu vrátane zvýšenia nájomného a ukončenia nájmu. Prípady sa musia týkať nájomných zmlúv uzavretých pred 1. júnom 1995.
Pozemková arbitrážna rada prejednáva veci týkajúce sa klasifikácie vyvlastnenej pôdy, verejného účelu vyvlastnenia a výšky kompenzácie, ktorá prislúcha vlastníkovi.
Predsedá sudca alebo zmierovací sudca.
Tento tribunál pojednáva a rozhoduje vo veciach týkajúcich sa vysporiadania dedičstva po zosnulej osobe.
Tento tribunál prejednáva a vysporadúva odvolania proti rozhodnutiam, príkazom alebo opatreniam generálneho riaditeľa pre ochranu verejnej súťaže alebo generálneho riaditeľa pre záležitosti spotrebiteľov. Rozhodnutia tribunálu sú konečné, odvolať sa možno len vo výnimočných prípadoch. V rámci odvolania sa však preskúma len právna stránka napadnutého rozhodnutia.
Predsedá sudca a senát tvoria ho ďalší dvaja členovia.
Notársky súd
Ide o špeciálny súd, ktorý dohliada na všetky notárske úrady, notárske archívy a register obyvateľov. Môže navštevovať a vykonávať inšpekcie v notárskych archívoch, registri obyvateľov a notárskych úradoch a ukladať disciplinárne sankcie. V právomoci súdu je aj požadovať opravy nesprávnych informácií v registri obyvateľov.
Zložený z členov známych ako návštevníci.
Proti rozhodnutiu alebo postupu administratívneho orgánu môže podať sťažnosť osoba, ktorá je takýmto rozhodnutím alebo postupom priamo poškodená. Súdy majú túto kontrolnú pôsobnosť na základe článku 469A kapitoly 12 Zbierky zákonov Malty. Aj bez existencie relevantného právneho ustanovenia však možno súdne preskúmanie považovať za prejav za neoddeliteľnú súčasť kompetencií súdov, a to na základe doktríny o rozdelení moci, ktorú vo všeobecnosti uznávajú všetky demokratické štáty.
Kontrola zákonnosti správnych rozhodnutí je v pôsobnosti všeobecných súdov (najmä Prvá komora Občianskoprávneho súdu). Proti ich rozhodnutiu sa sťažovateľ môže odvolať na Odvolací súd.
Správny dovolací tribunál bol vytvorený na základe zákona o správnom súdnictve, ktorý nadobudol účinnosť 1. januára 2009. Tento nezávislý a nestranný tribunál preskúmava správne akty, ktoré jej postúpila akákoľvek poškodená osoba a takisto rozhoduje o sporoch, ktoré mu boli postúpené. Tribunálu predsedá osoba, ktorá zastáva alebo v minulosti zastávala úrad vyššieho alebo nižšieho sudcu na Malte. Proti rozhodnutiu tohto tribunálu sa možno odvolať na Odvolacom súde.
Miestne súdy
Miestne tribunály predstavujú neoddeliteľnú súčasť súdneho systému Malty. Je ich možné chápať ako vysunuté pracoviská súdov a zaoberajú sa prípadmi porušenia zákona, ktoré môžu mať napriek svojej nízkej závažnosti negatívny dosah na verejnosť. Miestnym tribunálom predsedajú komisári pre spravodlivosť, ktorých vymenovanie alebo odvolanie sa riadi rovnakými pravidlami ako v prípade zmierovacích sudcov. Miestne tribunály majú zabezpečiť, aby si každý občan mohol domáhať spravodlivosti a uplatniť svoje právo na riadne prerokovanie svojej veci. Na Malte existuje deväť miestnych tribunálov, v ktorých je zoskupených viacero miestnych rád.
Na maltských stránkach Organizácia súdnictva v členských štátoch – Malta nájdete podrobné informácie o s odkazmi na príslušné databázy.
Ministerstvo vnútra a národnej bezpečnosti
http://mhas.gov.mt/en/Pages/Home.aspx Ministerstvo spravodlivosti, kultúry a miestnej samosprávy
Posledná aktualizácia: 13/05/2015
Špecializované súdy - Rakúsko
Špecializované súdy - Severné Írsko
V tomto oddiele nájdete informácie o tribunáloch, ktorým administratívnu podporu poskytuje Súdna služba Severného Írska (Northern Ireland Courts and Tribunals Service).
Ministerstvo spravodlivosti zodpovedá za správu viacerých tribunálov v Severnom Írsku. V skutočnosti túto funkciu zabezpečuje Súdna služba Severného Írska (NICTS – výkonná agentúra ministerstva).
Ministerstvo zo zákona zodpovedá za nasledujúce tribunály:
Tribunál pre veci starostlivosti (Care Tribunal)
Tribunál pre veci charít (Charity Tribunal)
Odvolací výbor Severného Írska pre kompenzáciu ujmy utrpenej v dôsledku trestného činu (Criminal Injuries Compensation Appeals Panel for Northern Ireland)
Revízny tribunál pre duševné zdravie (Mental Health Review Tribunal)
Tribunál Severného Írska pre zdravie a bezpečnosť (Northern Ireland Health and Safety Tribunal)
Tribunál Severného Írska pre dopravné pokuty (Northern Ireland Traffic Penalty Tribunal)
Tribunál Severného Írska pre veci oceňovania (Northern Ireland Valuation Tribunal)
Komisári sociálneho zabezpečenia a komisári pre podporu dieťaťa (Social Security Commissioners and Child Support Commissioners)
Tribunál pre osobitné vzdelávacie potreby a zdravotné postihnutia (Special Educational Needs and Disability Tribunal)
Tribunál podľa prílohy 11 poriadku pre zdravotnícke služby a služby osobných sociálnych služieb pre Severné Írsko z roku 1972 [Tribunal under Schedule 11 to the Health and Personal Social Services (Northern Ireland) Order 1972]
Súdna služba Severného Írska prevzala v apríli 2010 zodpovednosť za odvolaciu službu (Appeals Service) a výbor pre posudzovanie nájmov (Rent Assessment Panel), pričom obe tieto inštitúcie sú spravované na základe dohody o úrovni poskytovaných služieb uzavretej s ministerstvom pre komunity (Department for Communities). Plánuje sa, že obe inštitúcie budú v rámci programu reformy sústavy tribunálov prevedené do kompetencie ministerstva spravodlivosti.
Súdna služba Severného Írska poskytuje administratívnu podporu v súlade s podmienkami dohody o úrovni poskytovaných služieb takisto tribunálom s pôsobnosťou pre celé Spojené kráľovstvo, ktoré majú sídlo v Severnom Írsku, a to vrátane komory pre daňové spory (Tax Chamber), komory pre prisťahovalectvo a azyl (Immigration and Asylum Chamber) a sekcie práv na informácie v rámci všeobecnej regulačnej komory prvostupňového tribunálu (General Regulatory Chamber of the First-tier Tribunal) a komory pre správne odvolania vyššieho tribunálu (Administrative Appeals Chamber of the Upper Tribunal).
Viac informácií o činnosti tribunálov, ktoré spravuje Súdna služba Severného Írska, vrátane ich kontaktných údajov nájdete na webovom sídle Súdna služba Severného Írska (Northern Ireland Courts and Tribunals Service).
Posledná aktualizácia: 10/07/2018